open-index/open-wikipedia-markdown huggingface dataset:
Νέα Φλαμανδική Συμμαχία

Η **Νέα Φλαμανδική Συμμαχία** (ολλ. *Nieuw-Vlaamse Alliantie*) είναι φλαμανδικό πολιτικό κόμμα. Είναι ένα συντηρητικό και φιλελεύθερο κίνημα που προάγει τον πολιτικό εθνικισμό. Αποτελεί τμήμα του φλαμανδικού κινήματος και επιθυμεί την ειρηνική απόσχιση της Φλάνδρας από το Βέλγιο.

Το κόμμα είναι επίσης γνωστό για την επιμονή του στη χρήση της ολλανδικής γλώσσας στις συναλλαγές με κρατικούς φορείς και για την προώθηση της χρήσης των ολλανδικών ως την γλώσσα που θα επιτρέπει την ενσωμάτωση στην κοινωνία. Το κόμμα συμμετέχει στην φλαμανδική κυβέρνηση σε συνεργασία με το Χριστιανοδημοκρατικό και Φλαμανδικό Κόμμα και το Εναλλακτικό Σοσιαλιστικό Κόμμα.

Αφού αγωνιζόταν να ξεπεράσει το εκλογικό όριο, η Νέα Φλαμανδική Συμμαχία συμμετείχε σε συνεργασία με το Χριστιανοδημοκρατικό και Φλαμανδικό Κόμμα, συμμετέχοντας στις περιφερειακές εκλογές του 2004 και τις ομοσπονδιακές εκλογές του 2007, κερδίζοντας και τις δύο. Η συμμαχία διαλύθηκε το 2008 ύστερα από διαφωνίες σχετικά με την ομοσπονδιακή μεταρρύθμιση και κατέβηκε στις φλαμανδικές εκλογές του 2009 αυτόνομα, κερδίζοντας 16 από τις συνολικά 150 έδρες, καθώς και στις ευρωεκλογές του ίδιου έτους, κερδίζοντας μία έδρα. Το κόμμα κατέχει δύο από τις εννέα υπουργικές θέσεις στη φλαμανδική κυβέρνηση.

Από τις ομοσπονδιακές εκλογές του 2010, το κόμμα είναι το μεγαλύτερο της Φλάνδρας και του Βελγίου, κερδίζοντας το 28% των ψήφων της Φλάνδρας και το 17% των συνολικών ψήφων. Ήταν η πρώτη φορά που ένα καινούριο κόμμα κυριάρχησε στις εκλογές του Βελγίου.

Ο κύριος στόχος του κόμματος είναι η πραγματοποίηση θεσμικών μεταρρυθμίσεων μέσω σταδιακής αύξησης των εξουσιών και για τις δύο κοινότητες ξεχωριστά. Επιπλέον, δίνει έμφαση στον μη επαναστατικό και ευρωπαϊκό χαρακτήρα του (σε αντίθεση με το ακροδεξιό Φλαμανδικό Συμφέρον) έτσι ώστε να εξασφαλιστεί η μεγαλύτερη φλαμανδική αυτονομία.

Κατόπιν των Βελγικών βουλευτικών εκλογών του 2014, η Νέα Φλαμανδική Συμμαχία συγκυβερνά με το Μεταρρυθμιστικό Κίνημα, το Χριστιανοδημοκρατικό και Φλαμανδικό Κόμμα, και τους Ανοιχτούς Φλαμανδούς Φιλελεύθερους και Δημοκράτες στην κυβέρνηση υπό τον πρωθυπουργό Σαρλ Μισέλ.
## Έδρες σε κοινοβούλια

## Παραπομπές


Κατηγορία:Βελγικά πολιτικά κόμματα
Κατηγορία:Φιλελεύθερα-Συντηρητικά κόμματα
Κατηγορία:Αυτονομιστικά κόμματα
Κατηγορία:Εθνότητα στην πολιτική
Ματ Μόργκαν

Ο **Ματ Μόργκαν** (*Matthew "Matt" Morgan*, 10 Σεπτεμβρίου 1976) είναι Αμερικανός παλαιστής και ηθοποιός. Είναι γνωστός για την πορεία του στην εταιρεία πάλης TNA Wrestling, ενώ πέρασε και απο το WWE.

## Καριέρα
### World Wrestling Federation
Το 2002, ο Ματ Μόργκαν συμμετείχε στο Tough Enough II, ένα σόου για ανερχόμενους παλαιστές της World Wrestling Federation. Λόγω τραυματισμού αποχώρησε νωρίς απο το σόου, όμως του προσέφερε συμβόλαιο. Ο Μόργκαν στάλθηκε στο εκπαιδευτήριο της εταιρείας, το Ohio Valley Wrestling.
Η πρώτη του εμφάνιση, έγινε τον Οκτώβριο του 2003 στο WWE SmackDown, ως μέλος της ομάδας του Μπροκ Λέσναρ. Μέσα στο 2003 έκανε ορισμένες εμφανίσεις στο SmackDown και σε pay-per-view. Την επόμενη χρονιά, στάλθηκε πάλι στο εκπαιδευτήριο Ohio Valley Wrestling.

Το 2005 επέστρεψε στο SmackDown, ως σωματοφύλακας του Καρλίτο. Ο Μόργκαν βοήθησε τον Καρλίτο να πάρει μια σημαντική νίκησε κόντρα στον μεγαλόσωμο Μπιγκ Σόου. Η συνεργασία τους διακόπηκε λόγω της μεταγραφής του Καρλίτο στο WWE Raw. Τον Ιούλιο του 2005, η πορεία του Μόργκαν στο WWE έφθασε στο τέλος της.

### TNA Wrestling
Τον Αύγουστο του 2007, έκανε το ντεμπούτο του στο TNA Wrestling. Ο Μόργκαν έγινε ο σωματοφύλακας του Τζιμ Κορνέτ και περιορίστηκε σε αυτό το ρόλο για όλη την χρονιά. Το 2008 άρχισε να συμμετέχει σε αγώνες και συμμάχησε με τον Αμπύς. Οι δυο τους διεκδίκησαν το Ομαδικό Πρωτάθλημα TNA σε ορισμένες περιπτώσεις, όμως δεν το κατέκτησαν. Ο επόμενος σύμμαχος του ήταν ο Χερνάντεζ, με τον κατέκτησε το Ομαδικό Πρωτάθλημα το 2010. Μετά απο την απώλεια του πρωταθλήματος, οι δυο τους ήρθαν σε κόντρα.

Τον Νοέμβριο του 2011, ο Μόργκαν μαζί με τον Κρίμσον, έγιναν οι Ομαδικοί Πρωταθλητές. Η ομάδα κράτησε το πρωτάθλημα για ενενήντα μέρες. Στη συνέχεια, ο Κρίμσον τον πρόδωσε και οι δυο τους πάλεψαν με νικητή τον Κρίμσον. Το καλοκαίρι του 2012 ο Μόργκαν σταμάτησε να εμφανίζεται στη τηλεόραση του TNA. Απο τον Οκτώβριο επέστρεψε, υποδυόμενος τον κακό και συμμάχησε με τον επίσης δυσάρεστο παλαιστή για το κοινό, τον Τζόι Ράιαν. Οι δυο τους διεκδίκησαν το Ομαδικό Πρωτάθλημα χωρίς επιτυχία. Ο Μόργκαν προσπάθησε να γίνει ο διεκδικητής του Παγκόσμιου Πρωταθλήματος Βαρέων Βαρών, όμως δεν τα κατάφερε. Στις 9 Ιουλίου του 2013, ο Μόργκαν αποδεσμεύτηκε απο το TNA.

## Πηγές
http://slam.canoe.ca/Slam/Wrestling/Bios/morgan_matt.html

Κατηγορία:Επαγγελματίες παλαιστές
Ασσησός

Η **Ασσησός** είναι Αρχαία Ελληνική πόλη στην περιοχή της Καρίας στη Μικρά Ασία, κοντά στην Μίλητο, και η περιοχή του ιερού της Αθηνάς.

Η πόλη αναφέρεται από τον Ηρόδοτο και τις Ιστορίες του (I.18-23), στο πλαίσιο ενός επεισοδίου κατά τη διάρκεια του πολέμου μεταξύ των Λυδών υπό Σαδυάττη και των Μιλησίων στα τέλη του 7ου αιώνα π.Χ.

Η θέση του αρχαίου οικισμού έχει εντοπιστεί από τους αρχαιολόγους στο σύγχρονο Μεγκρερεντέβε (Mengerevtepe) τοποθεσία, περίπου 7 χλμ νότια-ανατολικά της Αρχαίας Μιλήτου.

## Αναφορές
*Alan M. Greaves (2002) *[http://books.google.com/books?id=BLHVL7lXWtAC&pg=PA171&lpg=PA171&dq=%22mengerevtepe%22&source=bl&ots=UWZ0ILJc8b&sig=jcluNdIngto342wZu1zGNZQMU8c&hl=de&ei=NBOfTP33DISPswbBrcHmDg&sa=X&oi=book_result&ct=result&resnum=3&ved=0CCEQ6AEwAjgU#v=onepage&q=%22mengerevtepe%22&f=false Η ιστορία της Μιλητού]*. London: Routledge. p.&nbsp;75
*Peter Herrmann, Denis Feissel (2006), Vol.3/6, p.&nbsp;172

Κατηγορία:Αρχαίες πόλεις της Καρίας
Μερς Ελ Κεμπίρ

thumb|right|280px|Μερς Ελ Κεμπίρ (παλαιά φωτογραφία): στο βάθος ή παλιά πόλη, το φρούριο και το ακρωτήριο, μπροστά η νέα πόλη και ο λιμένας
Το/Η **Μερς Ελ Κεμπίρ** (Mers-el-Kébir) ( Αραβικά : المرسى الكبير , = «ο μέγας λιμένας») είναι παράλια πόλη - λιμένας, ακρωτήριο και όρμος της βορειοδυτικής Αλγερίας, κοντά στο Οράν. Στους ναυτικούς είναι περισσότερο γνωστός ως Αλ-Μάρσα Αλ-Καμπίρ, ή και απλούστερα Μάρσα Καμπίρ.

## Γενικά
Βρίσκεται στο δυτικό μυχό του όρμου του Οράν, 7 χιλιόμετρα δυτικά της ομώνυμης πόλης, αποτελώντας επιμέρους εσωτερικό όρμο νότια του προς ανατολή εκτεινόμενου ακρωτηρίου επί του οποίου υφίσταται παλαιό φρούριο. Δύο τεράστιοι λιμενοβραχίονες - κυματοθραύστες προστατεύουν τον λιμένα της από τους Β και ΒΑ. ανέμους καθιστώντας τον από τους ασφαλέστερους της Μεσογείου, αλλά και σπουδαία ναυτική βάση. Σήμερα η πόλη καταλαμβάνει έκταση περίπου 11 τ.χλμ.. και ο πληθυσμός της το 2010 αριθμούσε 18.000 κατοίκους. Διοικητικά υπάγεται στην επαρχία Άιν Ελ Τουρκ του νομού Οράν της Αλγερίας. Η πόλη περιλαμβάνει πέντε συνοικίες, την παλιά πόλη, του Αγίου Ανδρέα, του Αγίου Μιχαήλ, της Μόνα Λίζας και την παρακείμενη Νέγκρο (χωριό).

## Ιστορία
Στην αρχαιότητα αποτελούσε ρωμαϊκή πόλη, με την ονομασία *Magnus Portus*. Αργότερα περιήλθε στο αραβικό χαλιφάτο Αλμουαχεντίν, για να καταλήξει στην Οθωμανική Αυτοκρατορία και να καταστεί κέντρο Βερβέρων πειρατών. Το 1509 κατελήφθη επίσημα από τους Ισπανούς όπου και έφερε το όνομα **Μεζαλκιβίρ**. Υπό ισπανική κατοχή παρέμεινε δύο αιώνες όταν το 1708 κατελήφθη από τους Τούρκους. Τελικά το 1732 το ανακατέλαβαν οι Ισπανοί μαζί με την πόλη του Οράν και το 1792 ο Βασιλεύς Κάρολος Δ΄ της Ισπανίας πούλησε και τις δύο αυτές πόλεις στον Μπέη του Αλγερίου. Το 1830 περιήλθε στους Γάλλους οι οποίοι διευρύνοντας και καθιστώντας τον λιμένα ναυτική βάση ανεγείροντας σ΄ αυτόν, το 1868, τον περιώνυμο Φάρο Αγίου Ανδρέα - Μερς Ελ Κεμπίρ, ανέπτυξαν την νέα πόλη νοτιότερα της παλαιάς, που μετονόμασαν σε "Σεν Αντρέ ντε Μερς Ελ Κεμπίρ" και που διατήρησαν μέχρι της ανεξαρτησίας της Αλγερίας, ενώ την ναυτική τους βάση εγκατέλειψαν πέντε χρόνια αργότερα, το 1967.

### 2ος Παγκόσμιος Πόλεμος
Στη διάρκεια του Β΄ Παγκόσμιου Πολέμου, μετά τη μερική κατάληψη της Γαλλίας και τη σύναψη συνθηκολόγησης με τους Γερμανούς, φοβούμενοι οι Βρετανοί τυχόν παράδοση του γαλλικού στόλου στους Γερμανούς, στις 3 Ιουλίου του 1940 βομβάρδισαν αιφνίδια την μοίρα του γαλλικού στόλου που είχε καταφύγει στον λιμένα αυτόν, χάνοντας την ζωή τους 1297 Γάλλοι. Από την επίθεση και καταστροφή αυτή, που χαρακτηρίστηκε ως η μεγαλύτερη παράνοια του πολέμου μεταξύ συμμάχων, έγινε το Μερς Ελ Κεμπίρ περισσότερο γνωστό. Σημειώνεται ότι στην επίθεση αυτή τα γαλλικά πλοία ήταν πρυμνοδετημένα και εκτός επιχειρησιακής ετοιμότητας.

## Πηγές
* *Μεγάλη Ελληνική Εγκυκλοπαίδεια*, τόμος Γ΄ (συμπλήρωμα), σελ. 660.
* *Τα μεγάλα ιστορικά αινίγματα της εποχής μας*, τόμος 9, «Η τραγωδία του Γαλλικού στόλου», σελ. 68
## Εξωτερικοί σύνδεσμοι
* 

Κατηγορία:Πόλεις της Αλγερίας
Κατηγορία:Λιμένες της Αλγερίας
Κατηγορία:Λιμένες της Μεσογείου
Κατηγορία:Σφαγές κατά τον Β΄ Παγκόσμιο Πόλεμο
Κατηγορία:Ιστορία της Γαλλίας
Κατηγορία:Οικισμοί στην Επαρχία του Οράν
Καλή (αποσαφήνιση)

Με την ονομασία **Καλή** ή **Κάλη** μπορεί να αναφερόμαστε σε:

Με τον τονισμό *Καλή*:
* Καλή Πέλλας, οικισμός της περιφερειακής ενότητας Πέλλας.
* Καλή (Χάριτες), πρόσωπο της ελληνικής μυθολογίας, που αναφέρεται και ως μία από τις τρεις Χάριτες.
* Καλή (βιβλιογράφος), Βυζαντινή βιβλιογράφος του 13ου αιώνα.
* Καλή (δορυφόρος), φυσικός δορυφόρος του πλανήτη Δία.

Με τον τονισμό *Κάλη*:
* Κάλη Καρατζά, Ελληνίδα σεναριογράφος και συγγραφέας.
* Οχυρό Κάλη, οχυρό της γραμμής Μεταξά.

Κατηγορία:Αποσαφηνίσεις ονομάτων
Αλυκή Πάρου

μικρογραφία|Άγιος Γεώργιος.
Η **Αλυκή** είναι ένας παραλιακός οικισμός της Πάρου. Βρίσκεται στο νοτιότερο σημείο του νησιού και απέχει 11,99 χιλιόμετρα από την Παροικιά, σε κοντινή απόσταση από το τοπικό αεροδρόμιο. Σύμφωνα με την απογραφή του 2011 ο πληθυσμός της Αλυκής ανέρχεται σε 657 κατοίκους.

## Γενικά στοιχεία
Η Αλυκή φαίνεται να συγκροτήθηκε ως αυτόνομος οικισμός κατά τα τέλη της δεκαετίας του 1950 καθώς καταγράφηκε για πρώτη φορά στις απογραφές του ελληνικού κράτους το 1961 με πληθυσμό 116 κατοίκων. Με την πάροδο των ετών εξελίχθηκε σε αξιόλογο τουριστικό προορισμό. Διαθέτει παραλίες όπως ο Άγιος Νικόλαος, η Αλυκή και η Πίσω Αλυκή. Στην Αλυκή γεννήθηκε το 1943 ο λαογράφος και καλλιτέχνης Μπενέτος Σκιαδάς. Διοικητικά υπήχθη αρχικά στην κοινότητα Αγκαιριάς της επαρχίας Πάρου ενώ από το 1997 και μετά υπάγεται στον δήμο Πάρου.

## Πολιτισμός
Στην Αλυκή βρίσκεται το μουσείο κυκλαδικής λαογραφίας του Μπενέτου Σκιαδά ενώ κατά τη θερινή περίοδο διοργανώνονται τα τοπικά τα πανηγύρια του Άη Γιάννη του Κλείδωνα κατά τον Ιούνιο, του Σωτήρος στις 6 Αυγούστου και της Υψώσεως του Τιμίου Σταυρού στις 14 Σεπτεμβρίου.

## Απογραφές Πληθυσμού

## Εικόνες
thumb|800px|center|Πανόραμα της Αλυκής.

## Παραπομπές


## Εξωτερικοί σύνδεσμοι
* Paros Tours
* alikiparos.gr
* Πάρος ξενοδοχεία

Κατηγορία:Χωριά της περιφερειακής ενότητας Πάρου
Εικοστή έκτη δυναστεία Φαραώ

Η **Εικοστή έκτη δυναστεία** Φαραώ ήταν η τελευταία δυναστεία τοπικών Φαραώ που κυβέρνησε την Αίγυπτο πριν την Περσική κατάκτηση το 525 π.Χ. (αν και θα ακολουθούσαν κάποιοι αιγύπτιοι Φαραώ). Η περίοδος αυτής της δυναστείας (περ. 685-525 π.Χ.), ονομάζεται επίσης **Σαϊτική περίοδος**, από την πόλη Σάις, απ’ όπου κυβέρνησαν οι Φαραώ αυτής της δυναστείας, και σηματοδοτεί την αρχή της Ύστερης περιόδου.

## Ιστορία
Η δυναστεία έλκει την καταγωγή της από την 24<sup>η</sup> Δυναστεία. Ο Ψαμμήτιχος Α' ήταν πιθανόν απόγονος του Βόκχορι, και μετά την εισβολή των Ασσυρίων, κατά την περίοδο βασιλείας των Ταχάρκα και Τανουταμών, αναγνωρίστηκε ως μόνος Φαραώ όλης της Αιγύπτου. Ενώ η Ασσυριακή Αυτοκρατορία ήταν απασχολημένη με εξεγέρσεις και εμφύλια διαμάχη για το θρόνο, ο Ψαμμήτιχος έκοψε τους δεσμούς με την Ασσυρία, και σύναψε συμμαχία με τον Γύγη, βασιλιά της Λυδίας, ενώ επίσης στρατολόγησε και μισθοφόρους από την Καρία και την Ελλάδα για να αποκρούσει τις Ασσυριακές επιθέσεις.      

Μετά τη λεηλασία της Νινευή το 612 π.Χ. και την πτώση της Ασσυριακής Αυτοκρατορίας, ο Ψαμμήτιχος και οι διάδοχοί του προσπάθησαν να επανακτήσουν τον έλεγχο της Εγγύς Ανατολής, αλλά απωθήθηκαν από τους Βαβυλωνίους υπό τον Ναβουχοδονόσωρ Β'. Με τη βοήθεια των ελλήνων μισθοφόρων ο Απρίης κατάφερε να αποτρέψει τις προσπάθειες των Βαβυλωνίων να κατακτήσουν την Αίγυπτο, αλλά ήταν οι Πέρσες αυτοί που θα το κατάφερναν αυτό, με τον βασιλιά τους Καμβύση Β΄ να μεταφέρει αιχμάλωτο τον Ψαμμήτιχο Α' στα Σούσα. 

## Φαραώ της 26ης Δυναστείας
Η 26η Δυναστεία μπορεί να συνδεθεί με την 24<sup>η</sup> Δυναστεία. Ο Μανέθων αρχίζει τη δυναστεία με τους:  
* Ammeris the Nubian, 12 (ή 18) χρόνια
* Stephinates, 7 χρόνια
* Nechepsos, 6 χρόνια
* Necho, 8 χρόνια.

Όταν ο Νούβιος βασιλιάς Σαμπάκα νίκησε τον Βόκχορι, γιο του Tefnakht, είναι πιθανό ότι εγκατέστησε Νούβιο στρατιωτικό διοικητή στη Σάϊς. Αυτός μπορεί να ήταν αυτός που ονομάζει ο Μανέθων Ammeris. Ο Stephinates μπορεί να ήταν απόγονος του Βόκχορι. Κάποιες φορές αναφέρεται ως Tefnakht II. Ο Nechepsos έχει ταυτιστεί με έναν τοπικό ηγεμόνα με το όνομα Nekauba (678-672 π.Χ.). Ο Νεκώς του Μανέθωνα είναι ο βασιλιάς  Νεκώς Α' (672 - 664 π.Χ.), στον οποίο αναλογούν 8 χρόνια βασιλείας. Ο Νεκώς Α' σκοτώθηκε σε μάχη με τον Νούβιο βασιλιά Τανουταμών. Ο Ψαμμήτιχος Α' διέφυγε στην Νινευή, την πρωτεύουσα της Ασσυριακής Αυτοκρατορίας, και επέστρεψε στην Αίγυπτο όταν ο Ασσουρπανιπάλ (Σαρδανάπαλος) νίκησε των Τανουταμών και των εκδίωξε στα νότια. Οι μελετητές σήμερα αρχίζουν την 26η Δυναστεία με τον Ψαμμήτιχο Α'.

Ο Αφρικανός αναφέρει ότι η δυναστεία αριθμούσε 9 Φαραώ, αρχίζοντας με τον "Stephinates" (Tefnakht II), και τελειώνοντας με τον Ψαμμήτιχο Γ'. Επίσης αναφέρει ότι ο Ψαμμήτιχος Α' και ο Νέκως βασίλεψαν για 54 και 8 χρόνια αντίστοιχα.    

## Παραπομπές


Κατηγορία:Δυναστείες της αρχαίας Αιγύπτου
Κατηγορία:26η Αιγυπτιακή Δυναστεία
Στραμώνιο

Το **στραμώνιο**, (λατ. *Datura stramonium* - Δατούρα η στραμώνιος) είναι η κοινή ονομασία δικοτυληδόνων φυτών του ομώνυμου είδους της οικογενείας των Στρυχνοειδών (Solanaceae). Επίσης λέγεται και **διαβολόχορτο**. Πρόκειται για μονοετές ποώδες φυτό. Είναι διαδεδομένο στην Ευρώπη και φύεται συνήθως σε ακαλλιέργητους αγρούς και πετρώδεις τοποθεσίες. Συναντάται αυτοφυές στην Ελλάδα, όπου είναι γνωστό με διάφορες κοινές ονομασίες, όπως *βρομόχορτο* και *τάτουλα*.

## Περιγραφή

Η δατούρα η στραμώνιος είναι φυτό εγγενές στην Βόρεια Αμερική, αλλά διαδόθηκε στον κόσμο από τα παλαιά χρόνια. Το φυτό περιγράφηκε επιστημονικά και ονομάστηκε από τον Σουηδό βοτανολόγο Κάρολο Λινναίο το 1753, αν και είχε περιγραφεί ήδη έναν αιώνα νωρίτερα από βοτανολόγους, όπως ο Nicholas Culpeper.

Πρόκειται για πόα μονοετή με βλαστό ροδοϊώδη ή πράσινο με μεγάλα σκουροπράσινα φύλλα, ωοειδή, με περιφέρεια κομμένη βαθιά σε μεγάλα, άνισα, δόντια ή λοβούς. Τα άνθη του είναι μεγάλα με μήκος 6-10 εκ., λευκά ή ροδοϊώδη, με στεφάνη χοανοειδή και κάλυκα σωληνωτό, ανοιχτοπράσινο και οδοντωτό. Ο καρπός είναι κάψα με μέγεθος μεγάλου καρυδιού, συνήθως με πολλά αγκάθια ή σπανιότερα λεία.

Πολλαπλασιάζεται εύκολα με σπέρματα και αναπτύσσεται σε έδαφος ελαφρό, ασβεστούχο και καλά λιπασμένο.

## Χρήσεις

Είναι φυτό δηλητηριώδες, πλούσιο σε ατροπίνη, υοσκυαμίνη και σκοπολαμίνη, χρησιμοποιείται στη φαρμακευτική για τα αλκαλοειδή που περιέχει. Επειδή τα αυτοφυή φυτά δεν επαρκούν για τις ανάγκες του εμπορίου, ορισμένα είδη δατούρας, και κυρίως το στραμώνιο, καλλιεργούνται σε σημαντική έκταση.
Από τα ξερά φύλλα επίσης του στραμώνιου κατασκευάζονται τσιγάρα για τους ασθματικούς.

Η ατροπίνη και η σκοπολαμίνη (δύο ουσίες οι οποίες βρίσκονται σε πολύ υψηλές συγκεντρώσεις στο φυτό) είναι μουσκαρινικοί ανταγωνιστές οι οποίοι μπορούν να χρησιμοποιηθούν για τη θεραπεία της νόσου του Πάρκινσον και των ασθενειών κίνησης, επίσης μπορούν να αναστείλλουν τη παρασυμπαθητική διέγερση του ουροποιητικού συστήματος, του αναπνευστικού συστήματος, του γαστρεντερικού σωλήνα, της καρδιάς και των οφθαλμών.

## Σημειώσεις


## Παραπομπές


Κατηγορία:Στρυχνοειδή
Κατηγορία:Φαρμακευτικά φυτά
Κατηγορία:Δηλητηριώδη φυτά
Κατηγορία:Χλωρίδα της Βόρειας Αμερικής
ΕΒΙΑΜ

Η **ΕΒΙΑΜ** ήταν ελληνική εταιρεία κατασκευής οχημάτων με έδρα τη Θεσσαλονίκη.

Η εταιρεία ανήκε σε κατηγορία κατασκευαστών που παρήγαγαν στην Ελλάδα «πολλαπλής χρήσεως» οχήματα (φορτηγά / τρακτέρ), εκμεταλλευόμενη την νομοθεσία (σε ισχύ έως το 1984) που περιόριζε τη φορολόγηση οχημάτων αυτού του τύπου. Στο εργοστάσιό της στη Θεσσαλονίκη, Η ΕΒΙΑΜ κατασκεύαζε, εκτός από άλλα αγροτικά μηχανήματα, και ένα τύπο φορτηγού 4Χ4 με ωφέλιμο φορτίο 500 έως 1000 κιλών.

## Βιβλιογραφία
* Λ.Σ. Σκαρτσής και Γ.Α. Αβραμίδης: «Made in Greece», Typorama/Επιστημονικό Πάρκο Πάτρας, Πάτρα (2003)  ISBN 960-7620-30-5
* L.S. Skartsis: «Greek Vehicle & Machine Manufacturers 1800 to present: A Pictorial History», Bookstars, Athens (2013) ISBN 978-960-571-009-5

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες
Σάις

Η **Σάις** ή **Sa el-Hagar** ήταν πόλη της αρχαίας Αιγύπτου στο δυτικό Δέλτα του Νείλου, στον κανωπικό βραχίονα του Νείλου. Ήταν η πρωτεύουσα της Sap-Meh, πέμπτης νομής της Κάτω Αιγύπτου, και έγινε διοικητική βάση κατά τη διάρκεια της 24<sup>ης</sup> Δυναστείας (περ. 732 –720 π.Χ.) και της Σαϊτικής  26<sup>ης</sup> Δυναστείας (664–525 π.Χ.), κατά την Ύστερη περίοδο. Το αρχαίο αιγυπτιακό όνομά της ήταν **Zau**.

## Ιστορία

Ο Ηρόδοτος έγραψε ότι στη Σάιδα βρισκόταν ο τάφος του Όσιρι, και ότι γινόταν αναπαράσταση των παθών του θεού σε κοντινή λίμνη, σε μυστηριακές τελετές. 

Η προστάτιδα θεά της πόλης ήταν η Νηίθ, της οποίας η λατρεία μαρτυρείται ήδη από την πρώτη δυναστεία, περ. 3100-3050 π.Χ.. Οι Έλληνες, όπως ο Ηρόδοτος, ο Πλάτωνας, και ο Διόδωρος, την ταύτιζαν με την Αθηνά, υποδηλώνοντας μια αρχέγονη σύνδεση με την Αθήνα. Ο Διόδωρος αφηγείται ότι η Αθηνά έχτισε τη Σάις πριν από τον Κατακλυσμό που λεγόταν ότι αφάνισε την Αθήνα και την Ατλαντίδα. Ενώ όλες οι ελληνικές πόλεις καταστράφηκαν κατά τον Κατακλυσμό, συνεχίζει, οι Αιγυπτιακές πόλεις, συμπεριλαμβανομένης της Σάιδας, γλύτωσαν. 

Στους διαλόγους του Πλάτωνα *[[Τίμαιος (διάλογος)|Τίμαιο]]* και *[[Κριτίας (διάλογος)|Κριτία]]* (περίπου το 395 π.Χ., 200 χρόνια πριν από την επίσκεψη του Σόλωνα στην Αίγυπτο), η Σάις είναι η πόλη, στην οποία ο Σόλωνας (που επισκέφθηκε την Αίγυπτο το 590 π.Χ.) έμαθε από έναν Αιγύπτιο ιερέα την ιστορία της Ατλαντίδας, την πολεμική αντιπαράθεσή της με την Ελλάδα και την Αίγυπτο, και την τελική ήττα της και τον αφανισμό της από φυσική καταστροφή. Ο Πλάτωνας επίσης αναφέρει την πόλη ως γενέτειρα του Φαραώ Άμασι.

Ο Πλούταρχος αναφέρει ότι το ιερό της Αθηνάς στη Σάιδα, την οποία ταυτίζει με την Ίσιδα, έφερε επιγραφή  *«Είμαι όλα όσα υπήρξαν, και είναι, και θα είναι. Και κανένας θνητός δεν έχει σηκώσει μέχρι τώρα το πέπλο μου»*.

Σήμερα δεν υπάρχουν ίχνη της πόλης πριν από την ύστερη περίοδο του Νέου βασιλείου (περ. 1100 π.Χ.), εξαιτίας της εκτενούς καταστροφής της από τους *Sebakhin*, αγρότες οι οποίοι αφαιρούσαν τις άψητες πλίνθους για τη χρησιμοποίησή τους ως λίπασμα, αφήνοντας επί τόπου μόνο κάποιες λίθους με ανάγλυφα.

## Ιατρική σχολή
Ο Ναός της Σάιδας, όπως πολύ αρχαίοι αιγυπτιακοί ναοί, είχε ιατρική σχολή που συνδεόταν με αυτόν. Η Σχολή είχε πολλές γυναίκες σπουδάστριες και απ’ ό,τι φαίνεται και ειδικό γι’ αυτές τμήμα γυναικολογίας και μαιευτικής. Μια επιγραφή από εκείνη την περίοδο που σώζεται στη Σάιδα αναφέρει: «Έρχομαι από την ιατρική σχολή της Ηλιούπολης, και έχω σπουδάσει στη σχολή των γυναικών στη Σάιδα, όπου οι θεϊκές μητέρες μου έμαθαν πώς να θεραπεύω ασθένειες». Η παράδοση αναφέρει ότι ο Μωυσής και η γυναίκα του, Σεπφώρα, είχαν σπουδάσει στην Ηλιούπολη, και η εμπειρία της Σεπφώρας στην περιτομή, που αναφέρεται στην* Έξοδο*, 4:25, μπορεί να υποδηλώνει ιατρικές σπουδές.

## Δείτε επίσης
* Σώγχις ο Σαΐτης

## Παραπομπές


## Εξωτερικοί σύνδεσμοι

* Archeological description of Sais
* Official site at the University of Durham

Κατηγορία:Αρχαιολογικοί τόποι στην Αίγυπτο
Κατηγορία:Πόλεις της Αιγύπτου
Κατηγορία:Πρωτεύουσες της Αιγύπτου
Κατηγορία:Πόλεις της Αρχαίας Αιγύπτου
Άννα της Γαλλίας

Το όνομα «**Άννα της Γαλλίας**» μπορεί να αναφέρεται:

* Στην Αγνή της Γαλλίας (Άννα του Βυζαντίου) (1107-?), κόρη του βασιλιά της Γαλλίας Λουδοβίκου Ζ´, η οποία ονομάστηκε «Άννα» όταν παντρεύτηκε τον Αλέξιο Β' Κομνηνό, διάδοχο της Βυζαντινής Αυτοκρατορίας.

* Στην Άννα της Γαλλίας (Βασίλισσα) (1461 - 1522), κόρη του βασιλιά της Γαλλίας Λουδοβίκου ΙΑ'.
Παναγιώτης Γεννάδιος

Ο **Παναγιώτης Γεωργίου Γεννάδιος** (Αθήνα 1847 – 1917) ήταν Έλληνας γεωπόνος και συγγραφέας. 
## Βιογραφία
Ασχολήθηκε εντατικά με την εντομολογία.

Σπούδασε στην Ελβετία και στις ΗΠΑ, στο πανεπιστήμιο του Ιλινόις. Το 1878 ολοκλήρωσε τις σπουδές του παίρνοντας δίπλωμα Φυσικών και Φυσικοϊστορικών επιστημών. Μετά τις σπουδές του επέστρεψε στην Ελλάδα όπου προσλήφθηκε ως γεωπόνος στα κτήματα του Χρ. Ζωγράφου στην τουρκοκρατούμενη ακόμα Θεσσαλία (1874). Μετά την αποτυχία μιας εξέγερσης που οργάνωσε εκεί, κατέφυγε στην ελεύθερη Ελλάδα. Μεταξύ των ετών  1879-1880 δίδαξε Φυσική Ιστορία σε γυμνάσια των Αθηνών. Επί 14 έτη, από το 1880 μέχρι το 1894 διετέλεσε επιθεωρητής Γεωργίας του Υπουργείου Εσωτερικών και διευθυντής του δημοσίου Δενδροκομείου και του Γεωργικού Σχολείου Αθηνών.

Το 1882 παντρεύτηκε την Ελένη Μηλιώτου, και παρέμειναν μαζί μέχρι τον θάνατό της το 1887.

Εξέδωσε το περιοδικό «Ελληνική Γεωργία» σε 12 τόμους (1885-1896). Το 1895 μετακλήθηκε στην Κύπρο για να διδάξει και να εφαρμόσει τις νεότερες γεωργικές μεθόδους. Το 1904 επέστρεψε στην Αθήνα και επιδόθηκε στη συγγραφή ποικίλων γεωπονικών εργασιών (για τον καπνό, το βαμβάκι, την άμπελο, τις ασθένειες φυτών κλπ.). Συνέγραψε επίσης το «Φυτολογικόν Λεξικόν».

Ο Γεννάδιος κληροδότησε τη βιβλιοθήκη του, αποτελούμενη από 3.300 τόμους, στην Εθνική Βιβλιοθήκη.
Ο Παναγιώτης Γεννάδιος ήταν μέλος της Γαλλικής *Societé Entomologique de France* και κατά τη διάρκεια της ζωής του μελέτησε 6 νέα είδη εντόμων από την Ελλάδα, την Κύπρο και την Τουρκία. Το 1883 περιέγραψε το είδος ''Marchalina hellenica'' (Gennadius, 1883). Περιέγραψε επίσης το είδος *Bemisia tabaci* (Gennadius, 1889)

## Έργα
* *Περί του άνθρακος της αμπέλου: Φύσις και θεραπεία της νόσου*, Αθήνα 1880
* *Περί φυλλοξήρας της φθοροποιού*,  Αθήνα 1889
* A few words on the utility of the goat
* Goat skins attacked by worms
* Περιοδικό «Ελληνική Γεωργία» σε 12 τόμους (1885-1896)
* *Λεξικόν Φυτολογικόν*: περιλαμβάνον τα ονόματα, την ιθαγένειαν και τον βίον υπερδεκακισχιλίων φυτών, εν οις και τα λόγω χρησιμότητος ή κόσμου καλλιεργούμενα, των οποίων περιγράφονται και η ιστορία, η καλλιέργεια, τα προϊόντα και αι νόσοι. Αθήνα 1914.
* *Περί της εν Κύπρω γεωργίας*
* *Τα προϊόντα των δρυών*, Αθήνα 1917
* *Περί καπνού*, Αθήνα 1886
* Πτηνοτροφία 
* Γεωργικά προϊόντα
* *Report on the Agriculture of Cyprus*
* ''Nouveau procédé pour la destruction du kermès du figuier,  Paris, 1880
* 

## Εξωτερικοί σύνδεσμοι
* http://www.philodassiki.org/our-ergo/marchalina-hellenica 
* http://en.wikipedia.org/wiki/Marchalina_hellenica
* http://en.wikipedia.org/wiki/Silverleaf_whitefly
*  ygeiaonline
## Παραπομπές


Κατηγορία:Έλληνες γεωπόνοι
Κατηγορία:Έλληνες βοτανολόγοι
Motoemil

δεξιά|μικρογραφία|180x180εσ|Τρικύκλο φορτηγό της Motoemil (μοντέλο του 1967)
δεξιά|μικρογραφία|180x180εσ|Motoemil Autofarma 4x4 (μοντέλο του 1977)
δεξιά|μικρογραφία|180x180εσ|Motoemil Autofarma 4x4
Η** Motoemil** ήταν ελληνική αυτοκινητοβιομηχανία που έδρευε στη Θεσσαλονίκη (σήμερα λειτουργεί ως** Emilios Trailers**). Ονομάστηκε έτσι, από τον Αιμίλιο Αντωνιάδη, που ξεκίνησε την επιχείρησή του, μαζί με τον αδελφό του Κωνσταντίνο, κατασκευάζοντας φορτηγά  από συναρμολογούμενα μέρη μοτοσικλετών και ανταλλακτικά αυτοκινήτων. Από τα μέσα της δεκαετίας του 1960, όπως και άλλες παρόμοιες ελληνικές επιχειρήσεις, είχε ήδη αναπτύξει την παραγωγή πλήρων "αυτοκίνητων" τρίκυκλων φορτηγών. Η Motoemil ήταν μία από τις πρώτες του είδους της στη Βόρεια Ελλάδα, και σύντομα εξελίχθηκε σημαντικά, με τα προϊόντα της να πωλούνται σε όλη τη χώρα. Τα πρώτα μοντέλα χρησιμοποιούσαν αερόψυκτους κινητήρες 1200cc Volkswagen. Ένα πλήρως ανασχεδιασμένο, πιο σύγχρονο μοντέλο παρουσιάσθηκε το 1970, χρησιμοποιώντας γερμανικό κινητήρα Ford. 

Η Motoemil ήταν από τις λίγες επιχειρήσεις κατασκευής τρικύκλων φορτηγών που επιβιώσαν μετά το τέλος της εποχής του συγκεκριμένου τύπου οχήματος, αφού είχε αναπτύξει ένα εντελώς νέο τύπο βαρύτερων, τετράτροχων φορτηγών στα μέσα της δεκαετίας του 1970. Το φορτηγό *Autofarma,* παντός εδάφους 4x4 με δίτονο φορτίο και κινητήρα DieselMercedes-Benz, τοποθετείτο στην κατηγορία των "αγροτικών φορτηγών", σύμφωνα με την ελληνική νομοθεσία. Σε αυτό το πλαίσιο, ήταν παρόμοιο με άλλα ελληνικά οχήματα (όλα τοπικώς ανεπτυγμένα), όπως το Agricola, το *Unicar* της AutoDiana, το *Autotractor* της Balkania, το EBIAM, το *Polytrak* της Πετρόπουλος και άλλα. Ωστόσο, το *Autofarma* παρήχθη σε αριθμούς που υπερέβησαν όλα τα υπόλοιπα σε σύνολο, και πωλείτο μέσα από ένα δίκτυο αντιπροσώπων σε όλη τη χώρα. Ήταν ταυτόχρονα ένα πολύ στιβαρό, αξιόπιστο όχημα παντός εδάφους που απαιτούσε ελάχιστο κόστος συντήρησης (κατάλληλο για την εξαιρετικά σκληρή χρήση των αγροτικών φορτηγών), με σημαντικό ωφέλιμο φορτίο, με μια σχετικά άνετη καμπίνα και αρκετά ομαλή οδική συμπεριφορά. Από τα μέσα της δεκαετίας του 1980, αυτή η κατηγορία οχημάτων δεν ήταν πλέον ανταγωνιστική, λόγω αλλαγών στην ελληνική νομοθεσία σε συνδυασμό με διαφορετικές απαιτήσεις από τους Έλληνες καταναλωτές. Η παραγωγή φορτηγών Motoemil σταμάτησε το 1985. Για άλλη μια φορά, όμως, η εταιρία προσαρμόσθηκε στα νέα δεδομένα της αγοράς, κάνοντας στροφή προς την ανάπτυξη και παραγωγή τρέιλερς για τη μεταφορά σκαφών αναψυχής, συνεχίζοντας τη λειτουργία της μέχρι και σήμερα από τον υιό του Αιμίλιου Αντωνιάδη, Αντώνιο Αντωνιάδη. 

## Παραπομπές
* Λ. Σ. Σκαρτσής "Εγκυκλοπαίδεια ελληνικών οχημάτων και αεροσκαφών", Αχαϊκές Εκδόσεις/Typorama, Πάτρα (1995) ISBN 960-7620-00-3
* L. S. Skartsis, "Greek Vehicle & Machine Manufacturers 1800 to Present: A Pictorial History", Marathon (2012) ISBN 978-960-93-4452-4 (eBook)
* Λ.Σ. Σκαρτσής και Γ.Α. Αβραμίδης, "Made in Greece", Typorama/Επιστημονικό Πάρκο Πάτρας, Πάτρα (2003) ISBN 960-7620-30-5

## Εξωτερικοί σύνδεσμοι
* ιστότοπος εταιρείας

Κατηγορία:Πρώην ελληνικές αυτοκινητοβιομηχανίες
Κατηγορία:Ελληνικά εμπορικά σήματα
Ηλίας Χατζηελευθερίου

Ο **Ηλίας Χατζηελευθερίου** (Δράμα, 10 Μαΐου 1952) είναι Έλληνας πρώην ποδοσφαιριστής, ο οποίος αγωνίζονταν ως επιθετικός. Κατέχει τον τίτλο του πρώτου σκόρερ στην ιστορία της Β΄Εθνικής κατηγορίας όλων των εποχών, με 152 γκολ (ένα παραπάνω από το Χρήστο Χατζησκουλίδη), τα οποία σημείωσε κυρίως με τα χρώματα της Δόξας Δράμας (όπου ξεκίνησε και τον αθλητισμό σε ηλικία 10 ετών), αλλά και του Ηρακλή Θεσσαλονίκης, του Απόλλωνα Καλαμαριάς, του ΠΑΣ Γιάννινα και του Αγροτικού Αστέρα, από το 1967 έως και το 1986.

Θα μπορούσε να κάνει σημαντικότερη καριέρα και στην Α΄ Εθνική, αν δεν ανέκοπτε την πορεία του ένας σοβαρός τραυματισμός που υπέστη - ως παίκτης του Ηρακλή - στον τελικό του Κυπέλλου Ελλάδας (1980), με αντίπαλο την Καστοριά, από έξοδο του Νίκου Σαργκάνη. Στη μεγάλη κατηγορία, ο Χατζηελευθερίου σημείωσε 28 γκολ, με τους Ηρακλή και Καλαμαριά.

Τα τελευταία χρόνια, είναι πρόεδρος του συλλόγου των παλαιμάχων ποδοσφαιριστών της Δόξας Δράμας.

## Παραπομπές


## Πηγές
* ''"Που είναι τώρα"''

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Λυδία (αποσαφήνιση)

Το όνομα **Λυδία** μπορεί να αναφέρεται σε ένα από τα παρακάτω:

## Γεωγραφία
* Στην αρχαία χώρα Λυδία
* Στην αρχαία πόλη της Πετραίας Αραβίας Λυδία   
* Στον οικισμό Λυδία στην Καβάλα.
* Στον ποταμό Λουδία ένα όνομα του οποίου είναι Λυδίας
* Στον αστεροειδή 110 Λυδία    

## Πρόσωπα
* Στην αγία της Ορθόδοξης και της Καθολικής Εκκλησίας Λυδία τη Φιλιππησία
* Στη ελληνίδα ηθοποιό Λυδία Κονιόρδου
* Στην ελληνίδα μουσικό Λύδια Μπουντούνη

## Άλλες χρήσεις

*Στο γυναικείο όνομα Λυδία (όνομα), που εορτάζεται στις 27 Μαρτίου και στις 20 Μαΐου.
* Στην Λυδία λίθο

Κατηγορία:Αποσαφηνίσεις ονομάτων
Σώγχις ο Σαΐτης

Ο **Σώγχις ο Σαΐτης** (αρχαία: Σῶγχις ὁ Σαΐτης) (fl. 594 π.Χ.) ήταν ιερέας στην αρχαία Αίγυπτο, ο οποίος αναφέρεται σε ελληνικά κείμενα σε σχέση με την αφήγηση της Ατλαντίδος. Δεν είναι είναι καθαρό αν ήταν ιστορικό πρόσωπο.

Στους διαλόγους του *Τίμαιος* και *Κριτίας*, οι οποίοι γράφτηκαν περίπου το 360 π.Χ., ο Πλάτωνας αφηγείται μέσου του χαρακτήρα του Τίμαιου πώς ο Σόλωνας (638–558 π.Χ.) ταξίδεψε στην Αίγυπτο, και συνάντησε στην πόλη Σάις τους ιερείς της θεάς Νηίθ. Ένας γηραιός ιερέας του διηγείται ότι 9000 χρόνια πριν η Αθήνα βρισκόταν σε διαμάχη με την μεγάλη δύναμη, την Ατλαντίδα, η οποία αφανίστηκε από φυσική καταστροφή.

Ο Πλάτωνας δεν αναφέρει το όνομα του ιερέα, αλλά ο Πλούταρχος (46–120 μ.Χ.) στο έργο του *[[Πλούταρχος#Βίοι Παράλληλοι|Βίοι Παράλληλοι]]* ( Βίος του Σόλωνα), ταυτίζει τον ιερέα με τον Σώγχι:

Ο Πλούταρχος παραθέτει μια πιο λεπτομερή αναφορά στους Έλληνες φιλόσοφους που επισκέφτηκαν την Αίγυπτο και συμβουλεύτηκαν τους Αιγύπτιους ιερείς στο έργο του  *[[Πλούταρχος#Ηθικά|Ηθικά]] - Περί Ίσιδος και Οσίριδος*. Έτσι, ο Θαλής, ο Εύδοξος, ο Σόλωνας, ο Πυθαγόρας, (μερικοί κατατάσσουν και τον Λυκούργο), και ο Πλάτωνας, ταξίδεψαν στην Αίγυπτο και συζήτησαν με τους ιερείς. Ο Εύδοξος διδάχθηκε από τον Χόνουφι της Μέμφιδος, ο Σόλων από τον Σώγχι τον Σαΐτη, και ο Πυθαγόρας από τον Οίνουφι της Ηλιούπολης.

## Παραπομπές


Κατηγορία:Ατλαντίδα
Ρόμπιν Ουίλιαμς (ακαδημαϊκός)

Ο **Ρόμπιν Ουίλιαμς** (γεννημένος το 1952) είναι Βρετανός καθηγητής στο τμήμα Επιστήμης, Τεχνολογίας και Καινοτομίας στο Πανεπιστήμιο του Εδιμβούργου (Σκωτία) και διευθυντής του Ινστιτούτου για τη μελέτη της Επιστήμης, Τεχνολογίας και Καινοτομίας. Είναι διεπιστημονικός ερευνητής στον τομέα των Σπουδών για την Επιστήμη και την Τεχνολογία και έχει συνεισφέρει πολλά στον τομέα της κοινωνικής διαμόρφωσης της τεχνολογίας, μελετώντας την αλληλεπίδραση μεταξύ “κοινωνικών” και “τεχνολογικών” παραγόντων κατά τον σχεδιασμό και την εφαρμογή πολλών διαφορετικών τεχνολογιών .

## Βιογραφία
Αφού ολοκλήρωσε το διδακτορικό του στο Πανεπιστήμιο του Άστον (Aston) το 1980, ο Ουίλιαμς παρέμεινε ως ερευνητής στo τμήμα Τεχνολογικής Πολιτικής για άλλα 6 χρόνια. Το 1986 μεταφέρθηκε στο Ερευνητικό Κέντρο για τις Κοινωνικές Επιστήμες (RCSS) στο Πανεπιστήμιο του Εδιμβούργου, όπου επίσης συντόνιζε το κέντρο PICT, ένα από τα έξι πανεπιστημιακά ερευνητικά κέντρα υπό την αιγίδα του προγράμματος του ESRC για τις Τεχνολογίες Πληροφορίας και Επικοινωνίας (1986 - 1995). Κατά αυτό το διάστημα ο Ρόμπιν και άλλοι ερευνητές στο Κέντρο PICT του Εδιμβούργου προχώρησαν σε δημοσιεύσεις πάνω σε θέματα που σχετίζονται με κοινωνικές, οικονομικές και πολιτικές πλευρές του τεχνολογικού σχεδιασμού και εφαρμογής. Ολοκληρώνοντας τα ευρήματα μίας δεκαετίας ερευνών, ο Ουίλιαμς με έναν συνάδελφό του εξέδωσαν ένα άρθρο ευρείας αποδοχής και αναγνώρισης σχετικά με το "ευρύ δόγμα” της κοινωνικής διαμόρφωσης της τεχνολογίας . Έγινε διευθυντής του RCSS το 1997.

Το 2001 ο Ουίλιαμς ίδρυσε το Ινστιτούτο για τη μελέτη της Επιστήμης, Τεχνολογίας και Καινοτομίας (Institute for the Study of Science, Technology and Innovation - ISSTI) για να φέρει σε επαφή ομάδες ακαδημαϊκών και ερευνητές από διάφορα τμήματα του Πανεπιστημίου του Εδιμβούργου που ασχολούνται με την έρευνα, διδασκαλία και μεταφορά γνώσης σχετικά με κοινωνικές και πολιτικές πτυχές της επιστήμης, τεχνολογίας και καινοτομίας.

## Βιβλία
* Software and Organisations: The Biography of the Enterprise-Wide System - Or how SAP Conquered the World (2009), Routledge, with Neil Pollock
* Social Learning in Multimedia (2005), Edward Elgar, with Stewart and Slack. 
* Policies for Cleaner Technology: A New Agenda for Government and Industry (1999), Earthscan, with Clayton and Spinardi.
* The Social Shaping of Information Superhighways: European and American Roads to the Information Society (1997), Campus Verlag, co-edited with Kubicek and Dutton.
* Expertise and innovation: Information technology strategies in the financial services sector (1994), Clarendon Press, Oxford, with Fincham, Fleck, Proctor, Scarbrough and Tierney.

## Παραπομπές


Κατηγορία:Κοινωνικοί επιστήμονες
Κωνσταντίνος Χαραλαμπίδης (αποσαφήνιση)

Το λήμμα **Κωνσταντίνος Χαραλαμπίδης** μπορεί να αναφέρεται σε κάποιο από τα παρακάτω πρόσωπα:

* Κωνσταντίνος Χαραλαμπίδης (μουσικός), διευθυντής Μουσικού Τμήματος Πανεπιστημίου Αθηνών και μαέστρος της Πανεπιστημιακής Χορωδίας.
* Κωνσταντίνος Χαραλαμπίδης (ποδοσφαιριστής), Κύπριος διεθνής ποδοσφαιριστής, γεννημένος το 1981.
* Κωνσταντίνος Χαραλαμπίδης (ποδοσφαιριστής, γεννημένος 1954), Έλληνας ποδοσφαιριστής, γεννημένος το 1954.
* Κώστας Χαραλαμπίδης (καλαθοσφαιριστής), Έλληνας αθλητής, γεννημένος το 1976.
Όρος Καμερούν

thumb|250px|Κρατήρες στην κορυφή του όρους Καμερούν μετά την έκρηξη του 2000
[thumb|250px|Το όρος Καμερούν όπως φαίνεται από την [Μπουέα.]]
Το όρος **Καμερούν** (*Cameroon*) είναι ενεργό ηφαίστειο στο Καμερούν, κοντά στον κόλπο της Γουινέας, στο δυτικό μέρος της χώρας. Ανήκει σε μια ακανόνιστη σειρά από βουνά, λόφους και οροπέδια, γνωστή ως *Οροσειρά του Καμερούν*, η οποία εκτείνεται από την ακτή μέχρι τη λίμνη Τσαντ και βρίσκεται στην ηφαιστειακή γραμμή του Καμερούν, στην οποία βρίσκεται και η λίμνη Νίος. Το ύψος του ηφαίστειου μεταβάλλεται μετά από κάθε έκρηξη. Σήμερα υπολογίζεται σε 4.040 μέτρα, ενώ συχνά δίνεται η τιμή των 4.095 μέτρων. Η τελευταία έκρηξή του έλαβε χώρα το 2012.

Το Καμερούν δεν πρόκειται στην πραγματικότητα για ένα μόνο ηφαίστειο, αλλά για περισσότερους από 100 ηφαιστειακούς κώνους που βρίσκονται σε ένα τεκτονικό κέρατο, ένα ύψωμα που δημιουργήθηκε από τη δράση δύο παράλληλων ρηγμάτων. Το όρος Καμερούν είναι ένα από τα μεγαλύτερα ηφαίστεια της Αφρικής και είναι επίσης το ψηλότερο βουνό στην δυτική υποσαχάρια Αφρική. Έχει όγκο 1.400 κυβικά χιλιόμετρα. Το σχήμα του είναι ελλειπτικό, με μήκος 50 χιλιόμετρα και πλάτος 35. Το ηφαίστειο περιβάλλεται από προκάμβρια μεταμορφωσιγενή πετρώματα που καλύπτονται από ιζήματα του τριτογενούς και του τεταρτογενούς. Στα νότια της κύριας κορυφής, κοντά στη θάλασσα βρίσκεται μια μεγάλη δορυφορική κορυφή, γνωστή ως *Εντίντε* ή *Μικρό Όρος Καμερούν*, η οποία έχει ύψος 1.713 μέτρα.

Η πρώτη περιγραφή του βουνού, καθώς και μιας έκρηξής του, γίνεται τον 5ο αιώνα π.Χ. από τον Άννονα, ο οποίος έκανε το περίπλου της Αφρικής. Η επόμενη καταγραφή σχετικά με το ηφαίστειο ήταν τις αρχές του 19ου αιώνα με μια μεγάλη έκρηξη στις πλαγιές του βουνού. Οι περισσότερες εκρήξεις του 19ου αιώνα έχουν περιγραφεί ασαφώς. Οι εκρήξεις του 20ου αιώνα είναι πιο καλά καταγεγραμμένες. Το ηφαίστειο εξερράγει το 1909, 1922, 1925, 1954, 1955, 1982, 1989, 1999, 2000 και 2012. Η λάβα από την έκρηξη του 1922 έφτασε μέχρι τη θάλασσα.

Σήμερα, οι κίνδυνοι που εγκυμονεί το όρος Καμερούν είναι οι ροές λάβας. Τα λαχάρ θα ήταν επικίνδυνα κατά την εποχή των Παγετώνων, καθώς έχουν βρεθεί μεγάλες αποθέσεις λαχάρ, όμως σήμερα δεν υπάρχει τέτοιος κίνδυνος.

## Παραπομπές


Κατηγορία:Ηφαίστεια της Αφρικής
Κατηγορία:Βουνά του Καμερούν
Οικογένεια Τρουπάκη

Η **οικογένεια Τρουπάκη** είναι παλιά ηγεμονική οικογένεια της Μάνης, η οποία κυριάρχησε στην ευρύτερη περιοχή κατά τη διάρκεια της Τουρκοκρατίας.

## Ιστορικά στοιχεία

Αποτελεί κλάδο της βυζαντινής οικογένειας των Παλαιολόγων και γενάρχης της θεωρείται ο Μιχαήλ Παλαιολόγος, πρωτόγερος στην Ανδρούβιστα. Οι πρώτες αναφορές καταγράφονται τον 17ο αιώνα. Το επώνυμο "Τρουπάκης" υιοθετήθηκε όταν ο γιος του, Παναγιώτης, σε κάποια καταδίωξη από τους Τούρκους οχυρώθηκε σε μια σπηλιά προκειμένου να προστατευθεί και στη συνέχεια να διαφύγει. Ο γιος του τελευταίου, Μιχάλμπεης Τρουπάκης, υπήρξε ηγεμόνας της Μάνης. Ο γιος του, Παναγιώτης, απέκτησε το προσωνύμιο Μούρτζινος με αποτέλεσμα οι απόγονοί του να αναφέρονται ως Μούρτζινοι. Αντίπαλη πολιτική οικογένεια θεωρείται αυτή των Μαυρομιχαλέων.

Στην Παλιά Καρδαμύλη του δήμου Δυτικής Μάνης στη Μεσσηνιακή Μάνη υπάρχει το οχυρό συγκρότημα των Τρουπάκηδων - Μούρτζινων, το οποίο δωρήθηκε το 1967 από τις απογόνους της οικογένειας Μαρία και Ελένη Μπουκουβαλέα. Σήμερα έχει κηρυχθεί ιστορικό διατηρητέο μνημείο και λειτουργεί ως Κλασικό, Βυζαντινό και Λαογραφικό Μουσείο. Ο πύργος περιέχει μεταξύ άλλων ελαιοτριβείο, σιδηρουργείο καθώς και τον ναό του Αγίου Σπυρίδωνα, στον οποίο βρίσκονται και οι τάφοι μελών της οικογένειας.

## Μέλη
* Μιχαήλ Παλαιολόγος [1650-1730], πρωτόγερος Ανδρούβιστας και γενάρχης των Τρουπάκηδων.
**Παναγιώτης Τρουπάκης [1680-1740], οπλαρχηγός και γιος του Μιχαήλμικρογραφία|Άγιος Σπυρίδωνας. Οικογενειακός ναός στο οχυρό συγκρότημα Τρουπάκηδων-Μούρτζινων στην Καρδαμύλη.
*** Πέτρος Τρουπάκης, καπετάνος Ανδουβίτσας και γιος του Παναγιώτη
*** Μιχάλμπεης Τρουπάκης, ηγεμόνας της Μάνης (1779-1782) και γιος του Παναγιώτη. 
**** Πέτρος Τρουπάκης, οπλαρχηγός και γιος του Μιχάλμπεη Τρουπάκη. 
**** Βενετζάνος Τρουπάκης, οπλαρχηγός και γιος του Μιχάλμπεη Τρουπάκη. 
**** [Παναγιώτης Τρουπάκης-Μούρτζινος 1761-1822], αρχηγός της οικογένειας, Φιλικός, οπλαρχηγός και γιος του Μιχάλμπεη Τρουπάκη.
***** [Διονύσιος Μούρτζινος (Τρουπάκης) 1792-1830], αρχηγός της οικογένειας, οπλαρχηγός, πολιτικός και γιος του Παναγιώτη Τρουπάκη-Μούρτζινου. 
** Δημητράκης Παλαιολόγος, γενάρχης των Δημητρακέων και γιος του Μιχαήλ
** Τζαννέτος Παλαιολόγος, γενάρχης των Τζαννετέων και γιος του Μιχαήλ

## Παραπομπές


## Εξωτερικοί σύνδεσμοι
* 

Τρουπακη
Κούρητες (αποσαφήνιση)

*Κούρητες, αρχαίοι κάτοικοι της Αιτωλίας
*Κουρήτες Συλλογική ονομασία μυθολογικών όντων
Ευθύμ Β΄

Ο **Ευθύμ Β’** (-1991) ήταν πατριάρχης της Τουρκορθόδοξης Εκκλησίας.

## Βίος
0 **Ευθύμ Β’** ήταν γιος του Ευθύμιου Καραχισαρίδη. Το όνομά του ήταν Γεώργιος και στη συνέχεια το άλλαξε σε Τουργκούτ Ερενερόλ. Είχε σπουδάσει ιατρική και ειδικεύθηκε στην αναισθησιολογία στη Νέα Υόρκη. Ήταν έγγαμος και δεν είχε θεολογική κατάρτιση. Το 1937, χειροτονήθηκε διάκονος για να αποφύγει τη στράτευση, το 1961 ιερέας και τον Οκτώβρη της ίδιας χρονιάς προήχθη σε επίσκοπο προκειμένου να διαδεχθεί μελλοντικά τον πατέρα του. Το Τουρκικό κράτος του χορήγησε την άδεια να κυκλοφορεί με ράσο εκτός των ναών επικυρώνοντας έμμεσα τη διαδοχή του.
Αναπτύσσει δράση κατά τα έτη 1963 και 1965 κατά του Αθηναγόρα. Τον Σεπτέμβριο του 1965 με τη συμπαράσταση των Τουρκικών αρχών καταπατά δύο ναούς ενώ του παραχωρούνται τα Ελληνικά ιδρύματα του Γαλατά (2 σχολεία και 52 ακίνητα).
Στις 9 Μαΐου 1991 πεθαίνει και τάφηκε αναγκαστικά στο Ελληνορθόδοξο κοιμητήριο του Σισλή. Όμως η Τουρκορθόδοξη Εκκλησία δεν διέθετε ιερέα για να τον κηδέψει.

## Παραπομπές


## Πηγές
* Νικόλαος Τσιρέλης, «Το ‘’Τουρκορθόδοξο πατριαρχείο’’-ο παπα-Ευθύμ και οι διάδοχοί του », Γρηγόριος ο Παλαμάς, τ/χ.835, (Ιούλιος-Αύγουστος 2010), σελ.440-442

Κατηγορία:Τούρκοι ελληνικής καταγωγής
Γκούναρ Άντερσον

Ο **Γκούναρ Άντερσον** (14 Αυγούστου 1928 – 1 Οκτωβρίου 1969) ήταν ένας ποδοσφαιριστής από τη Σουηδία. Είναι ευρέως γνωστός ως ένας από τους κορυφαίους επιθετικούς στην ιστορία της Ολιμπίκ Μαρσέιγ, μαζί με τους Γιόζιπ Σκόμπλαρ και Ζαν-Πιέρ Παπέν.

Ξεκίνησε την καριέρα του ως ποδοσφαιριστής από τη Σουηδία, όπου και έλαβε το παρατσούκλι *Säffle*, προτού αγωνιστεί στη Δανική Κοπεγχάγη Μπόλντκλουμπ, απ'όπου μεταγράφηκε στην Ολιμπίκ Μαρσέιγ, όπου έγινε παίκτης-κλειδί για την ομάδα της Μασσαλίας, πετυχαίνοντας 169 τέρματα σε 220 αναμετρήσεις για την Ντιβιζιόν 1. Με την *l'OM* αναδείχτηκε επίσης Πρώτος σκόρερ της Ντιβιζόν 1 τη σεζόν 1951–1952 και 1952–1953 και φιναλίστ στο Κύπελλο Γαλλίας της σεζόν 1953–1954. Αγωνίστηκε επίσης και για άλλες γαλλικές ομάδες όπως οι Ζιροντέν Μπορντό και ΑΣ Αιξ.

Παρά την επιτυχία του στη Γαλλία, δεν αγωνίστηκε ποτέ με την Εθνική Σουηδίας, καθώς υπήρχε νόμος όπου απαγόρευε την κλήση παικτών εκτός Σουηδίας, όπως ο Άντερσον και ο Γκούναρ Νόρνταλ. Όμως, καθώς έλαβε τη γαλλική υπηκοότητα το 1954, αγωνίστηκε μία φορά με την Εθνική Γαλλίας Β', αλλά απογοήτευσε με την εμφάνισή του και έκτοτε δεν ξανακλήθηκε.

Πέθανε το 1969, καθώς κατευθυνόταν στο Σταντ Βελοντρόμ, για να παρακολουθήσει μια αναμέτρηση απέναντι στην Ντούκλα Πράγας για το Κύπελλο Κυπελλούχων της σεζόν 1969–70. Παραμένει μέχρι και σήμερα ένας από τους μεγαλύτερους ποδοσφαιριστές που να έχουν αγωνιστεί με την *l'OM* και ένας από τους αγαπημένους των οπαδών.

## Τίτλοι
* Φιναλίστ του Κυπέλλου Γαλλίας το 1954 με την Ολιμπίκ Μαρσέιγ
* Πρώτος σκόρερ της Λιγκ 1 τη σεζόν 1951-1952 και 1952-1953 με την Ολιμπίκ Μαρσέιγ

## Παραπομπές


## Εξωτερικοί σύνδεσμοι
* 
* Άρθρο και φωτογραφίες σε ιστοσελίδα οπαδών της Μαρσέιγ
* Άρθρο για τον Γκούναρ Άντερσον

Κατηγορία:Σουηδοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές ΙΦΚ Γκέτεμποργκ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές Ζιροντέν Μπορντό
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Κοπεγχάγη Μπόλντκλουμπ
Κατηγορία:Ποδοσφαιριστές Εθνικής Γαλλίας Β
Κατηγορία:Ποδοσφαιριστές ΑΣ Αιξ-αν-Προβάνς
Public

Τα **Public** () είναι ελληνική αλυσίδα καταστημάτων λιανικής πώλησης προϊόντων τεχνολογίας, πολιτισμού και επικοινωνίας, η οποία ιδρύθηκε το 2005. Η αλυσίδα είναι θυγατρική εταιρεία του Ομίλου Εταιρειών Olympia, συμφερόντων Πάνου Γερμανού. Διαθέτει καταστήματα σε Ελλάδα και Κύπρο και συνεργάζεται με παρόχους κινητής τηλεφωνίας και εταιρείες ηλεκτρονικών ειδών για την αποκλειστική διάθεση των προϊόντων της. Επιπλέον, τα Public προσφέρουν την υπηρεσία αγοράς εισιτηρίων θεάτρου, συναυλιών και άλλων διεθνών παραστάσεων είτε τηλεφωνικά, είτε από το δίκτυο καταστημάτων.

## Ιστορία
Η εταιρεία Retail World Α.Ε ξεκίνησε τη λειτουργία της στην ελληνική αγορά το Νοέμβριο του 2005, δημιουργώντας το πρώτο της κατάστημα Public στο εμπορικό κέντρο Mediterranean Cosmos της Θεσσαλονίκης. Το δεύτερο κατάστημα της αλυσίδας άνοιξε το Δεκέμβριο του 2006 στον Βόλο, ενώ το τρίτο άνοιξε Σεπτέμβριο του 2007 στην Κύπρο. Τον Δεκέμβριο του 2007 άνοιξε το τέταρτο συνολικά, στην Πλατεία Συντάγματος, στο Μέγαρο Πάλλη. Τα κεντρικά γραφεία της εταιρείας, στα οποία μετακόμισε το Σεπτέμβριο του 2013, βρίσκονται στην Κηφισιά.

Το 2019, ο όμιλος Olympia, στον οποίο ανήκει η Public, ήρθε σε συμφωνία με την Ceconomy, μητρική της Media Markt, για την ανάληψη των δραστηριοτήτων της γερμανικής αλυσίδας ηλεκτρονικών ειδών στην Ελλάδα. Από τη συμφωνία προέκυψε μια νέα κοινή εταιρεία λιανικής πώλησης, που διατήρησε και τα δύο σήματα και η οποία στα τέλη του 2019 διέθετε συνολικά 67 φυσικά και 4 online καταστήματα σε Ελλάδα και Κύπρο.

Στα μέσα του 2020,άνοιξαν 2 καταστήματα Public-Mediamarkt, σε Συγγρού & Σταυρούπολη, με το κατάστημα της Συγγρού, να είναι το μεγαλύτερο Public, σε Ελλάδα & Κύπρο, και στα τέλη του 2021, στο κατάστημα της MediaMarkt, στο Μαρούσι. Το καλοκαίρι του 2022, το κατάστημα MediaMarkt Γέρακα, μετονομάζεται σε Public, χωρίς την ύπαρξη του brand MediaMarkt. Από τα μέσα του 2023, τα υπόλοιπα 10 καταστήματα, της MediaMarkt (μαζί με τα 3 Public-Mediamarkt), μετονομάζονται σε Public-Mediamarkt, ενώ στα καταστήματα στεγάζονται, η αδερφή αλυσίδα της Public, iRepair & η πολωνική αλυσίδα PEPCO, ενώ τελικά και τα 13 καταστήματα MediaMarkt, από τα μέσα του 2023, μετονομάζονται σε Public+home, με την αποχώρηση της MediaMarkt, ενώ από το 2022, η Public εισήλθε, στην αγορά των οικιακών συσκευών, απορροφώντας και το μερίδιο της MediaMarkt, στην ελληνική αγορά των οικιακών συσκευών ενώ στα τέλη του ιδίου έτους έφερε τη Σουηδική εταιρεία Klarna στην ελληνική αγορά. Είχε προηγηθεί η ίδρυση τον Απρίλιο του 2021 της Boxnow, startup παράδοσης δεμάτων σε φωριαμούς (lockers). 

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Εμπορικά καταστήματα στην Ελλάδα
Κατηγορία:Εταιρείες ιδρυθείσες το 2005
2159 Κούκαμακι

Ο **Κούκαμακι (Kukkamaki)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,07. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του προς τιμή του Φινλανδού γεωδαίτη Τάουνο Γιοχάνες Κούκαμακι (*Tauno Johannes Kukkamäki*, 1909-1997).

## Φυσικά χαρακτηριστικά
Τα κυρίως φυσικά χαρακτηριστικά του Κούκαμακι είναι άγνωστα. Ο Κούκαμακι περιστρέφεται γύρω από τον εαυτό του μία φορά κάθε 4 ώρες και 4 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουκαμακι
2160 Σπίτζερ

μικρογραφία|Η τροχιά του αστεροειδούς 2160 Σπίτζερ
Ο **Σπίτζερ (Spitzer)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1956 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστροφυσικού Λύμαν Σπίτζερ (*Lyman Spitzer*, 1914-1997).

## Φυσικά χαρακτηριστικά
Τα κυρίως φυσικά χαρακτηριστικά του Σπίτζερ είναι άγνωστα. Ο Σπίτζερ περιστρέφεται γύρω από τον εαυτό του μία φορά κάθε 5 ως 7 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σπιτζερ
2161 Γκρίσομ

μικρογραφία|Η τροχιά του αστεροειδούς 2161 Γκρίσομ
Ο **Γκρίσομ (Grissom)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1963 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστροναύτη Βέρτζιλ «Γκας» Γκρίσομ, που σκοτώθηκε το 1967.

## Φυσικά χαρακτηριστικά
Ο φασματικός τύπος του Γκρίσομ είναι **C** (ανθρακούχος). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκρισομ
2162 Ανχουέι

Ο **Ανχουέι (Anhui)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,59. Ανακαλύφθηκε το 1966 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική επαρχία Ανχουέι.

## Φυσικά χαρακτηριστικά
Τα φυσικά χαρακτηριστικά του Ανχουέι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ανχουει
2163 Κόρτσακ

Ο **Κόρτσακ (Korczak)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1971 από το προσωπικό του Αστεροσκοπείου της Κριμαίας, στο Ναουτσνί της Κριμαίας, και πήρε το όνομά του προς τιμή του Πολωνοεβραίου παιδαγωγού, συγγραφέα παιδικών βιβλίων και παιδιάτρου Γιάνους Κόρτσακ.

## Φυσικά χαρακτηριστικά
Τα φυσικά χαρακτηριστικά του Κόρτσακ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κορτσακ
2164 Λυάλυα

μικρογραφία|Η τροχιά του αστεροειδούς 2164 Λυάλυα
Η **Λυάλυα (Lyalya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1972 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της στη μνήμη της Έλενας Κ. Ουμπιβόβκ (Елена Константиновна Убийвовк, 1918-1942), Ουκρανής φοιτήτριας της αστρονομίας και αντιστασιακού που σκοτώθηκε κατά τον Β΄ Παγκόσμιο Πόλεμο (το «Λυάλυα» είναι υποκοριστικό του «Έλενα»).

## Φυσικά χαρακτηριστικά
Τα φυσικά χαρακτηριστικά της Λυάλυα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λυαλυα
2158 Τίτγεν

Ο **Τίτγεν (Tietjen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1933 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Φρήντριχ Τίτγεν.

## Φυσικά χαρακτηριστικά
Τα φυσικά χαρακτηριστικά του Τίτγεν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τιτγεν
2165 Γιανγκ

μικρογραφία|Η τροχιά του αστεροειδούς 2165 Γιανγκ
Ο **Γιανγκ (Young)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1956 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Τσαρλς Γιανγκ (*Charles Augustus Young*, 1834-1908).

Αξιοσημείωτη είναι η μικρή κλίση της τροχιάς του Γιανγκ ως προς την εκλειπτική, μόλις 56΄37΄΄.

## Φυσικά χαρακτηριστικά
Τα φυσικά χαρακτηριστικά του Γιανγκ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιανγκ